Duane lei Stormers in Bloem | Nuus24
Duane lei Stormers in Bloem
Kaapstad – Duane Vermeulen sal die Stormers in die afwesigheid van verskeie senior spelers teen die Cheetahs in Bloemfontein lei.Die afrigter, Allister Coetzee, het bevestig dat hy nie met Schalk Burger (kuit), Jean de Villiers (nek), en Deon Fourie (bobeenspier) sal waag vir Saterdag se opwarmwedstryd nie.Coetzee het egter bygevoeg dat die beserings nie ernstig is nie en al drie spelers beskikbaar sal wees vir die Kapenaars se volgende kragmeting op 9 Februarie teen Boland.Die flank Siya Kolisi het egter steeds mangelontsteking en kan straks deur Nizaam Carr vervang word vir die wedstryd in Bloemfontein.Die nuweling-haker Martin Bezuidenhout sal waarskynlik ook speelkans teen die Vrystaters kry.Die spanne sal Woensdag aangekondig word.Vir die jongste sportnuus volg Nuus24Sport op Twitter.– Keo
Lees meer oor: duane vermeulen | stormers VOLGENDE OP NUUS24X
Mooi so Tahs, sommer die Bulls se kanse om 1st te eindig ook 'n groot hupstoot gegee. Dink na vanaand sal die Brumbies 3de le en Bulls 2de.. Ai, dis darem lekker om sulke groot en positiewe drome te droom en weet dis besig om waar te word. Glo in jou span (nou nie almal kan dit doen nie) soos bv 'n sekere ou Louis nie, weet dis als moontlik en binne hulle bereik om daai trofee die 4de keer huistoe te kan bring.... Go Bulls!!!!!!!